b'\n_START_ARTICLE_\nGuatemalan historia\n_START_PARAGRAPH_\nGuatemalan historia ulottuu maya-ajalta nykyp\xc3\xa4iv\xc3\xa4\xc3\xa4n.\n_START_SECTION_\nVarhaisvaiheet ja siirtomaa-aika\n_START_PARAGRAPH_\nGuatemala oli 300\xe2\x80\x93900-luvuilla kukoistaneen mayakulttuurin syd\xc3\xa4naluetta. Miradorin laaksossa on j\xc3\xa4\xc3\xa4nteit\xc3\xa4 noin 200 maya-aikaisesta asutuskeskuksesta, joista 26 oli suurehkoja kaupunkeja. Sademetsien k\xc3\xa4tk\xc3\xb6ist\xc3\xa4 ja yl\xc3\xa4ng\xc3\xb6ilt\xc3\xa4 on l\xc3\xb6ydetty aiemmin tuntemattomia suuria mayakaupunkeja viel\xc3\xa4 2000-luvulla._NEWLINE_Vuosina 1523\xe2\x80\x931524 Espanja valloitti alueen siirtomaakseen._NEWLINE_Ensimm\xc3\xa4inen siirtomaa-ajan p\xc3\xa4\xc3\xa4kaupunki Coidad Vieja tuhoutui manj\xc3\xa4ristyksiss\xc3\xa4 ja tulvissa. Eloonj\xc3\xa4\xc3\xa4neet perustvat Antiquan, joka sekin tuhoutui maanj\xc3\xa4ristyksiss\xc3\xa4 1773. Kolmas p\xc3\xa4\xc3\xa4kaupunki, Guatemalan kaupunki, perustettiin 1776._NEWLINE_Siirtomaa-aikana Guatemala oli Espanjan kapteenikenraalin alaisuudessa (Capitan\xc3\xada General de Goathemala), mutta osa Uutta-Espanjaa (nyk. Meksiko). Paikalliset intiaanit tekiv\xc3\xa4t ty\xc3\xb6t\xc3\xa4 espanjalaisten perustamilla suurilla viljelmill\xc3\xa4. Kapteenikenraalikunta ulottui Costa Ricasta Etel\xc3\xa4-Meksikoon, josta siihen kuuluivat nykyiset Chiapas ja Tabascon osavaltio._NEWLINE_Alueella ei ollut hopeaa tai kultaa, eik\xc3\xa4 se saanut siirtomaana k\xc3\xa4yd\xc3\xa4 kauppaa kuin Espanjan kanssa. 15. syyskuuta 1821 Guatemalan eliitti julisti maan itsen\xc3\xa4iseksi. El Salvadorin maakunta sai muut Guatemalan alueen maakunnat liittym\xc3\xa4\xc3\xa4n Agust\xc3\xadn de Iturbiden johtamaan Meksikon keisarikuntaan. Kun keisari Augustin I joutui eroamaan vuoden kuluttua, Guatemala irtautui Meksikosta._NEWLINE_Guatemala, El Salvador, Honduras, Nicaragua ja Costa Rica muodostivat Keski-Amerikan yhdysvallat hein\xc3\xa4kuussa 1823. 1830-luvulla siihen liittyi Los Altos (nyk. jaettu Guatemalan ja Meksikon kesken). Vuosina 1838\xe2\x80\x931840 liittovaltion osat julistautuivat yksitellen itsen\xc3\xa4isiksi. Guatemala vaati kauan osaa tai koko Belize\xc3\xa4, joka oli aluksi samaa Espanjan siirtomaata, mutta my\xc3\xb6hemmin brittien valloittama. Guatemala tunnusti Belizen vasta vuonna 1991.\n_START_SECTION_\n2000-luku\n_START_PARAGRAPH_\nLokakuussa 2005 hurrikaani Stan aiheutti runsaita sateita ja tulvia Keski-Amerikassa Guatemalassa, Hondurasissa ja El Salvadorissa. Guatemalassa yhteens\xc3\xa4 yli 100\xc2\xa0000 ihmist\xc3\xa4 joutui j\xc3\xa4tt\xc3\xa4m\xc3\xa4\xc3\xa4n myrskyn takia kotinsa. Lokakuun lopussa laskettiin, ett\xc3\xa4 noin 664 ihmist\xc3\xa4 on saanut surmansa ja kateissa oli edelleen 844 ihmist\xc3\xa4. Tuhoutuneita koteja oli noin 9\xc2\xa0000, ja jonkinlaisista vahingoista oli k\xc3\xa4rsinyt yli 430\xc2\xa0000 ihmist\xc3\xa4._NEWLINE_4. marraskuuta 2007 pidettyjen presidentinvaalien toisella kierroksella maan uudeksi presidentiksi valittiin sosiaalidemokraatti \xc3\x81lvaro Colom. H\xc3\xa4n sai noin 53 prosentin kannatuksen.\n_START_SECTION_\nOIkeudenk\xc3\xa4yntej\xc3\xa4\n_START_PARAGRAPH_\nVuonna 2008 entinen presidentti Alfonso Portillo palautettiin Meksikosta vastaamaan syytteisiin taloudellisista v\xc3\xa4\xc3\xa4rink\xc3\xa4yt\xc3\xb6ksist\xc3\xa4._NEWLINE_Vuonna 2009 tuomittiin ensimm\xc3\xa4iset puolisotilaallisten joukkojen ja armeijan johdon edustajat vastuussa sis\xc3\xa4llissodan aikana kadonneiden siviilien kohtalosta._NEWLINE_Vuoden 2011 presidentinvaalit voitti Otto P\xc3\xa9rez Molina.'